Szent Márton napi újborünnep 🍷 Bock Pince
2025-11-08 16:30 - 2025-11-09 01:00 UTC | Bock Borászat, Villány, Batthyány Lajos u. 15., Villány, Baranya, 7773, Magyarország
Szent Márton napi újborünnep Villányban, a Bock Pincében 2025.11.08-án 16:45 – 01:00 között borszenteléssel, svédasztalos vacsorával, koncertekkel és akár exkluzív borkóstolóval is!
A Xavin Hotelben évek óta megosztjuk eseménynaptárunkban a különböző Márton-napi eseményeket, így pl. az idei évi palkonyai pincejárást, a tavalyi újbor köszöntést a Polgár Bortrezorban, de akár a tavaly előtti (2023-as) beremendi és ormánsági eseményeket is. Idén sem lesz ez másképp… SŐT! De előtte tegyünk még egy kis kitekintést, milyen hagyomány ihleti minden évben, hogy ünnepeljük a Márton-napot és hogy mit is ünneplünk pontosan.
A Márton-nap eredete
Márton-nap Szent Márton püspök emlékünnepe, aki a 4. században élt, és Tours püspöke lett. A legismertebb legenda szerint még katonaként köpenyét kettévágta, és egyik felét egy didergő koldusnak adta. Később látomásban Krisztus jelent meg előtte, a koldus alakjában, ezért megtért és szerzetes lett.
A nap a középkorban és a paraszti világban a gazdasági év egyik fontos zárópontja volt: ilyenkor fejeződtek be a mezei munkák, elszámoltak a szolgákkal, és megkezdődött a téli pihenőidő. Márton-naphoz bőséges lakomák, vidám mulatságok és vásárok kapcsolódtak. Az ünnep legismertebb eleme a libaevés – „aki Márton-napon libát nem eszik, egész évben éhezik” –, valamint az újbor kóstolása, hiszen ekkorra forrt ki az előző szüret termése.
A néphagyomány szerint az időjárás megfigyelése is fontos volt ezen a napon: ha Márton-napon süt a nap, karácsonykor bizonyosan hideg, havas idő várható. A Márton-napi felvonulások, lampionos séták és libalakomák ma is a bőség, a hála és az összetartozás ünnepei.
Szent Márton napi újborünnep a Bock Pincében – részletes programismertető
Márton-napon a Bock pincészet fűtött kültéri sátrakban, sévdasztalos libás fogásokkal és a pincészet legexkluzívabb boraival vár minden liba- és borbarátot Villányba, ahol akár 45%-os kedvezménnyel vásárolhatnak az érdeklődők a Bock család borainak legjavából!

A Pincészet ikonikus Szent Márton borát 1997-óta készítik el minden évben és immár 21. alkalommal rendezik a Márton Napi Újborünnepünket – hagyományőrző borszenteléssel, neves fellépőkkel, ínycsiklandó libás ételekkel, újdonságként exkluzív borkóstolóval, svédasztalos vacsorával és tombolasorsolással!
A vendégek szórakoztatásáról a Kacaj zenekar, Herczog Ricsi, Vasovski Live, valamint a Happiness Duó gondoskodik.
Menetrend:

16:45 – Kapunyitás
17:00 – 18:00 – Happiness Duó előadása nyitja meg rendezvényünket
18:00 – 18:15 – Bock József köszöntője és hagyományos borszentelés
18:15 – 18:30 – Játék a színpadon Szakál Mikivel
19:00 – 22:00 – Svédasztalos vacsora libás fogásokkal, korlátlan étel- és újborfogyasztással
18:30 – 19:30 – Happiness Duó fellépése újfent
19:30 – 20:00 – Herczog Ricsi zenél a színpadon, majd 20:00 órakor elindul a prémium kóstolóra
20:00 – 22:00 – Herczog Ricsi + prémium borok kóstolója a Bock kupolában (2019’ Franc Essencia & 2019’ Merlot Special Reserve)
20:00 – 21:00 – Kacaj zenekar hozza el nekünk a vidám, táncra ösztönző dallamokat
21:00 – 21:15 – Tombolasorsolás
21:15 – 22:45 – Vasovski Live Kollányi Zsuzsival kiegészülve
22:45 – 01:00 – Happiness Duó

Exkluzív borkóstoló válogatott borokkal, ahol minden tétel és íz egy külön történetet mesél!
A kóstolható borok vásárlásához kivételes, 45%-os kedvezményt biztosít a pincészet a Márton napi belépővel rendelkező vendégeink részére 2025. november 8. 17:00 órától november 9. 12:00 óráig. A tételek vásárlása fajtánként 6 palack borhoz kötött!
Exkluzív borok ízelítő:

Narancsbor 2024
Late Harvest 2023
Cabernet Sauvignon Selection 2020
Villányi Franc Ördögárok Selection 2016
Bock Cuvée 2017
Capella 2011

Újborünnep a Bock Pincészetben – egyéb információk

Early bird jegyár: 33 900 Ft / fő
A jegyvásárlás kizárólag online lehetséges, bankkártyás fizetéssel vagy előre utalással.
A rendezvény zártkörű, állófogadás, emiatt asztalfoglalásra nincs lehetőség.
Jegyvásárlás a pincészet weboldalán lehetséges.

Bock Borok, Szent Márton napi újborünnep, 2025

Márton-napi mulatság a Grandior Borbistroban
2025-11-15 17:30 - 23:30 | Günzer Tamás Pincészete, Baross Gábor u. 79., Villány, Baranya, 7773, Magyarország
Márton-napi mulatság Villányban, a Grandior Borbistroban 2025.11.15-én a Happiness Duó élő műsorával, valamint Günzer Tamás és a pincészet legjobb boraival, hasonlóan a tavalyi év Márton-napi rendezvényeihez, mint amilyen pl. az újbor köszöntés is volt a Polgár Bortrezorban, Villányban.
Günzer Tamást valószínűleg egyik olvasónk számára sem kell bemutatni: ő a villányi borvidék egyik legismertebb borásza, aki példás kitartással és szakmai alázattal építette fel saját pincészetét. Története 1991-ben indult, amikor mindössze néhány sor szőlőt és egy kisméretű pincét vett át édesapjától. Az első palackozott borát 1998-ban mutatta be, mára pedig már közel ötven hektár szőlőterületen gazdálkodik, és borai a világ számos országába eljutnak.
Pincészete Villány szívében működik, ahol a modern technológia és a hagyományos értékek ötvözésével készíti változatos borait. Kínálatában megtalálhatók a könnyedebb, mindennapi fogyasztásra szánt fehérek és rosék, ugyanakkor a borvidék ikonikus dűlőiből származó, testes és komoly vörösborok is, mint a Bocor Merlot vagy a Mátyás Cuvée. A prémium tételekben a villányi terroir minden gazdagsága megmutatkozik: a napsütötte lejtők és a gondosan művelt szőlők adják különleges karakterüket.
A Günzer Pincészet nemcsak a borkedvelők körében vált népszerűvé, hanem a borászszakma is elismerte munkásságát: 2019-ben elnyerte az „Év Pincészete” díjat. Sikerének kulcsa a következetes minőség, az újító szemlélet és az a hitvallás, hogy a bor mindig az emberek örömére készül. Günzer Tamás neve ma már egyet jelent a megbízható, magas színvonalú villányi borral.

Márton-napi mulatság a Grandior Borbisztróban
A Márton-nap nem telhet el liba és újbor nélkül – a bisztró pedig gondoskodik róla, hogy ez az este minden érzékszervnek felejthetetlen élmény legyen!

A hangulatról a Happiness Duó gondoskodik, így vacsora után senki nem marad ülve.
Korlátlanul kóstolhatják a vendégek Günzer Tamás Pincészete újborait
A vidám pillanatokat a selfiebox örökíti meg
Tombola várható!

Program, menetrend:

17:30 – Érkezés
18:00 – Üzemlátogatás Günzer Tamás vezetésével, svédasztalos vacsora és hajnalig tartó jókedv.
A svédasztal kínálata:

Előétel
Libamáj parfé vörösboros birsalmával, fűszeres rizsfelfújttal
Leves: erdei gombás tárkonyos libaraguleves
Főételek:

Konfitált libacomb
Libamell paprikás
Ludaskása
Liba töltött káposzta

Köretek:

Káposztás sufnudli
Sült cékla
Graten burgonya
Kapros-túrós sztrapacska

Desszert: somlói galuska

Részvételi díj: 27.990 Ft/fő
Jelentkezés az info@gunzertamas.hu e-mail címen vagy a (+36 30) 435 2425 telefonszámon.
Amennyiben ez az időpont nem megfelelő, szeretettel várnak mindenkit a szervezők a november 8-i Márton- napi vacsorán, ahol Dj Ready felel a jó hangulatért.

Franc fórum és kóstolónap Villányban
2025-11-21 08:30 - 2025-11-22 17:00 | Villány, Villány, Baranya, 7773, Hungary
Franc fórum és kóstolónap – jubileumi 10. alkalommal Villányban, 2025.11.21-22-én a legjobb cabernet borokkal, hiszen Villányban ez a szőlőfajta már otthonára talált!
Villány egyik legkülönlegesebb boros rendezvénye a Franc & Franc, amely a borvidék legfontosabb fajtáját, a cabernet-t állítja középpontba. A program során szakmai előadások, vezetett kóstolók és gasztronómiai élmények várják az érdeklődőket, miközben a borászok bemutatják legújabb tételeiket. Az esemény egyszerre szól a szakmának és a borkedvelőknek, különleges alkalmat teremtve arra, hogy Villány szívében mindenki felfedezze a cabernet sokszínű világát.
Immár 10 éve, hogy 2015-ben megszervezték az első nemzetközi konferencia és kóstolónapot, ami a Villányi borvidék összefogásának szimbólumaként indult útjára, és amely mára a borvidék legmeghatározóbb szakmai és közönségrendezvényévé nőtte ki magát. Elsőízben a Loire-menti cabernet franc termelőket és boraikat láttuk vendégül, de az elmúlt években a világ minden jelentősebb termelő régiója bemutatkozhatott a fajtára fókuszáló szakmai eseményen. Mindazok, akik hisznek a cabernet fajtában és önállóan készítenek belőle bort.
Harkány minden évben várja a vörösborok szerelemesei mellett a fürdőzés és gyógyvizek szerelmeseit is – kösse össze a rendezvényt egy xavinos csomagajánlattal és élvezze szállodánk vendégszeretetét az őszi időszakban is!
https://www.xavinhotelharkany.hu/room/oszi-wellness-napok-gyogy-es-elmenyfurdo-belepovel/
2025. november 21-22-én a rendezvény 10 éves Jubileumát ünnepelve az elmúlt évek legnépszerűbb témáiból hozunk egy izgalmas válogatást.
Franc & franc 2025 – fórum a Bock Pincészetben
Az idei esemény is két fő komponensből tevődik össze. A 2022.11.21-i nap fő eseménye a Fórum, amely a Bock pincében kerül megrendezésre. A Franc & Franc Fórum a rendezvény szakmai központja, ahol nemzetközi és hazai borászok, szakértők és borszeretők találkoznak. Előadások, kerekasztal-beszélgetések és kóstolók segítségével mutatják be a cabernet legújabb trendjeit, stílusait és lehetőségeit.
A Fórum igazi találkozási pont mindazok számára, akik szeretnének mélyebb betekintést nyerni a villányi borok világába.
A 10. alkalommal megrendezett fórum 2025. november 21-én, pénteken 9.30 órától kerül megrendezésre, melynek a villányi Bock Borászat konferenciaterme ad otthont.
A szakmai tanácskozáson az elmúlt tíz év legizgalmasabb témáiból hozunk egy gazdag válogatást. A fórum nyitóelőadásaként az azonos területről, ám különböző szüreti időpontból származó cabernet franc borokat vizsgáljuk meg, majd a 2025-ben legjobbnak választott 12 Villányi Franc, a TOP12 bemutatkozása következik Horkay András nemzetközi borakadémikus és a TOP12 borászatok személyes prezentálásában.
A délutáni szekcióban a legnépszerűbb cabernet termelő országok mutatkoznak be neves szakértők előadásában. Az európai régiókból Toszkána és Loire Pasi Ketolainen finn Master of Wine, míg az újvilági területek közül Amerika – California, Chile, Argentína – Peter McCombie Master of Wine prezentálásában kerül bemutatásra. Vendégelőadónk érkezik egyenesen Dél-Afrikából, aki három bort mutat be a szakmai program keretében.
A nap zárásaként „Villány évtizedeken át” kerekasztal keretében véleményezhetik a beszélgetésben résztvevő szakemberek a konferencia konklúzióit, kiemelve a villányi tapasztalatokat.
Jegyinformációk
A 180 fős fórumon 50 belépőjegyet vásárló borkedvelő is részt vehet a szakmai meghívottak mellett.

Elővételes jegyár szeptember 20-ig vagy a készlet erejéig: 27.900 Ft
Normál jegyár november 20-ig vagy a készlet erejéig: 31.900 Ft
Jegyvásárlás az alábbi linken lehetséges

amely az egész napos (9.30-17.00) rendezvény részvételi díja.
Kapunyitás és regisztráció: 2025. november 21-én 8:30-tól.
A díj tartalmazza:

a kávészünetet
az ebédet
a borkóstolókat (több, mint 25 tétel)

Kóstolónap a Bock Pincészetben
November 22-én szombaton a villányi pincékben túrázva találkozhatunk a legújabb kiválasztott Villányi Franc-okkal a pincészetek személyes prezentálásában.
A Kóstolónap a rendezvény legizgalmasabb része, ahol a villányi borászatok és vendégpincészetek kínálják cabernet franc boraikat. A látogatók egy helyen fedezhetik fel a fajta sokszínűségét, és személyesen találkozhatnak a borászokkal. Igazi élmény mindenkinek, aki szereti a minőségi borokat és a különleges gasztronómiai hangulatot.
Legalább 60 villányi és külföldi pincészet boraival ismerkedhetnek meg a résztvevők.
A rendezvényen a pincészetek közötti közlekedést buszokkal biztosítjuk, amelyeket színkódokkal látunk el. Minden busz programja azonos, csak a menetrendje változó. Az indulás és befejezés helyszíne természetesen szintén azonos. Ha többen együtt szeretnének részt venni a programon, kérjük, azonos színű buszra vásároljanak jegyet! A megvásárolt jegyeket utólag nem tudjuk más buszra átütemezni, így kérjük a csoportokat, hogy időben egyeztessenek az egyéni jegyvásárlásokról!

A Kóstolónap helyszínei, jegyvásárlás:
Bock Pince – Villány
Gere Attila Pincészete – Villány
Jammertal Borbirtok – Villány
Mokos Pincészet – Palkonya
Teleki – Villány
A részvételi díj tartalmazza:

A borkóstoló nap minden tételének kóstolását
Az egyes helyszínek közötti transzfert
A borkorcsolyákat, falatkákat, ebédet
Egy kóstolópoharat és kóstolófüzetet jegyzetelési lehetőséggel.

Jegyinfók:

Elővételes jegyár a készlet erejéig: 30.900 Ft
Normál jegyár november 21-ig vagy a készlet erejéig 34.900 Ft
Jegyvásárlás itt!

Regisztráció 2025. november 22-én 8:30-tól Villányban a Jammertal Borbirtokon. (7773 Villány, Baross Gábor u. 106.)
További infók
E-mailben:

szervezes@villanyiborvidek.hu
marketing@villanyiborvidek.hu

Adventi kézműves foglalkozás Villányban
2025-11-29 13:00 - 17:00 | Villány Városi Könyvtár, Baross Gábor u. 11., Villány, Baranya, 7773, Magyarország
Adventi kézműves foglalkozás Villányban 2025.11.29-én 13:00 és 17:00 között a Villányi Művelődési Házban Keresztes Marika szervezésében.
Tavaly a felnőtteké volt, idén pedig a gyerekeké a főszerep.
A rendezvényre mindenkit sok szeretettel várnak! 💖
Adventi kézműves foglalkozás Villányban, 2025.11.29.

Kusnyér Anna koncert Villányban
2025-11-30 16:00 - 18:00 | Villány, Református Templom, Batthyány Lajos u. 17., Villány, Baranya, 7773, Hungary
Kusnyér Anna és Kéméndi Tamás adventi – ünnepi koncertje Villányban, a Református Templomban 2025.11.30-án 16:00-tól.
Kusnyér Anna 1997-ben született Veszprémben, és már gyerekkorától kezdve erős vonzalmat érzett a zene és a színház világa iránt. Hét évesen kezdett énekelni, később zongorázni tanult, majd a színjátszás is meghatározó része lett az életének. A Pécsi Tudományegyetem Művészeti Karán végzett magánének szakon, és tehetsége hamar utat talált a hazai színházi életbe.
Pályája a Veszprémi Petőfi Színházból indult, ahol több fontos szerepben is bemutatkozhatott. Később más társulatokhoz is csatlakozott, köztük a Pesti Magyar Színházhoz, ahol 2021 és 2024 között volt társulati tag. Színpadi munkái között megtalálhatók jelentős musicalszerepek, például az Abigél Vitay Georginája vagy a My Fair Lady Eliza Doolittle-je.
Művészi sokoldalúságát nemcsak a színház bizonyítja: a komolyzenétől a musicalen át a jazzig és a könnyűzenéig számos műfajban otthonosan mozog, korábban még egy funky-együttesben is énekelt. A zene számára nem pusztán hivatás, hanem személyes szenvedély is, amelyben saját lelki világát találja meg. Munkáját több elismerés kíséri, köztük a 2024-ben elnyert Főnix-díj.

Kéméndi Tamás Mohácson született 1989-ben, és már nyolcéves korától zenél — harmonikán kezdte pályafutását Gász Mihálynál. Középiskolai tanulmányait a budapesti Bartók Béla Zeneművészeti Szakközépiskola harmonika szakán végezte, majd diplomaszerzésekor 2013-ban a Liszt Ferenc Zeneművészeti Egyetemen zárta tanulmányait.
Később együttműködött az énekesnő Gráf Vivien-nel, akivel közös formációban léptek fel, és saját szerzeményeken is dolgoztak. Nemcsak előadóként, hanem tanárként is működik: alap- és középfokon tanít harmonikát, műveli az oktatást — több diákja is nívós tehetségek közé tartozik. Emellett aktívan részt vesz a harmonika népszerűsítésében is: olyan események és fesztiválok fűződnek a nevéhez, mint a Mohácsi Német Harmonikatábor, a Sváb Harmonikás Találkozó, vagy a Pécsi Harmonika Fesztivál.

Újévi koncert Villány 2026 – Bohemian Brass Band buli a Diófás téren
2026-01-11 16:00 - 17:00 | Villány, Diófás tér, Baross Gábor u. 69., Villány, Baranya, 7773, Magyarország
A 2026-os év legpörgősebb eseményeként érkezik az Újévi koncert Villány szívébe, hogy lendületesen indítsuk a januárt! Január 11-én, vasárnap délután a Diófás tér megtelik energiával, zenével és közösségi élménnyel.
Milyen fellépő várható az újévi koncerten?
A Bohemian Brass Band garancia a fergeteges hangulatra. A zenekar pörgős rezes feldolgozásokkal, közismert slágerekkel és igazi brass-energiával tölti meg a teret. Ez a program nemcsak egy koncert, hanem egy közös énekléssel és tánccal egybekötött szabadtéri buli, ahol minden korosztály megtalálja a számítását.

Gasztronómia és hangulat a téli hidegben
Hogy a januári fagy ne szegje kedvét senkinek, a rendezvény ideje alatt forró italokkal melegíthetjük fel magunkat. A helyszínen kapható:

Illatos forralt bor a legjobb villányi alapanyagokból.
Gőzölgő forró tea a kicsiknek és az autóval érkezőknek.

Fontos információk és menetrend
Annak érdekében, hogy ne maradj le az év első nagy villányi bulijáról, íme a legfontosabb részletek:

Időpont: 2026. január 11. (vasárnap) 16:00 óra
Helyszín: Villány, Diófás tér (közterület)
Fellépő: Bohemian Brass Band
Belépő: A részvétel mindenki számára INGYENES!

Miért érdemes eljönni?
Ez az újévi koncert Villány városában kiváló lehetőség arra, hogy a barátokkal és a családdal közösen ünnepeljük az új esztendőt. A szabadtéri esemény kutyabarát, könnyen megközelíthető, és garantáltan feltölt pozitív energiával a tél hátralévő részére.
Szállást keres?
Ha messzebbről érkezik, és egy teljes hétvégét töltene nálunk, nézzen körül a Xavin Hotel kiváló ajánlatai között! Kényelmes elhelyezés és közelség a fürdőhöz garantált a pihenéshez.

Vince-napi kaland Villányban | Günzer Tamás Pincészet
2026-01-17 10:30 - 18:00 | Grandior Borbistro, Baross Gábor utca 104., Villány, Baranya, 7773, Hungary
A legnépszerűbb téli Vince-napi program Villány 2026. január 17-én ismét megrendezésre kerül! A „Vince-napi kaland a Grandior Borbisztróban” elnevezésű eseményünk a dűlőtúra izgalmát ötvözi a kemencés ételek és a prémium borok élvezetével.
Mi vár Önre a Vince-napi dűlőtúra során?
A gyülekező 10:30-kor kezdődik a Grandior Borbisztrónál, ahol puncs és házi zsíroskenyér várja az érkezőket. 11:00-kor traktorra szállunk, hogy felfedezzük a borvidék egyik legszebb dűlőjét. Az Ördögárokban 13:30-ig autentikus téli élményekkel gazdagodhat: meleg tea, forralt bor, szalonnasütés és friss sós kifli mellett végezzük el a hagyományos Vince-vessző vágást, miközben meglepetés programok teszik emlékezetessé a délelőttöt.
Gasztronómia és dűlőtitkok
14:00-kor érkezünk vissza a bisztróba, ahol egy boros kvízjáték után (14:30) tálaljuk a késői ebédet:

Gazdag szarvasraguleves
Kemencés csülök párolt káposztával és vele sült burgonyával
Házias almás pite

Az étkezést követően egy exkluzív borkóstolón vehet részt Günzer Tamással. A borász személyes történetei és a válogatott tételek mellett Balázs Zoltán élő zenéje biztosítja a délutáni hangulatot 18:00 óráig.
Fontos adatok:

Időpont: 2026. január 17. (szombat), 10:30 – 18:00
Helyszín: Grandior Borbisztró, Villány
Részvételi díj: 19.990 Ft / fő
Jelentkezés: info@gunzertamas.hu | +36 30 435 2425

Szállást keres?
Ha messzebbről érkezik, és egy teljes hétvégét töltene nálunk, nézzen körül a Xavin Hotel kiváló ajánlatai között! Kényelmes elhelyezés és közelség a fürdőhöz garantált a pihenéshez.

Vince-nap 2026 Villány – Bock dűlőjárás
2026-01-24 10:00 - 14:00 | Bock Borászat, Villány, Batthyány Lajos u. 15., Villány, Baranya, 7773, Magyarország
A Vince-nap 2026 Villány egyik legjobban várt borászati eseménye, ahol a Bock Pince felejthetetlen gasztronómiai és kulturális élményekkel várja a látogatókat. Január 24-én ismét felelevenítjük a szőlősgazdák védőszentjéhez kötődő hagyományokat, hogy közösen jósoljuk meg az idei termés minőségét.
Miért érdemes részt venni a 2026-os Vince-napi Bock dűlőjáró programon?
A Vince-nap a borászok számára sorsdöntő időszak: a népi regula szerint „Ha megcsordul a Vince, tele lesz a pince”. A rendezvény központi eleme a Vince-napi dűlőjárás, melynek során szakértő vezetés mellett látogatunk el a villányi dűlőkbe, elvégezzük a hagyományos vesszővágást, és megáldjuk a tőkéket a bőséges termés reményében.
Részletes programterv – 2026. január 24. (szombat)

Gyülekező: 10.00 – A Bock Pince recepciójánál (7773 Villány, Batthyány utca 15.)
Welcome drink: Bock Fanni gyöngyöző fehérbor 2025, pálinka, cherry
Közös séta a Jammertal dűlőben lévő családi pincéhez, ahol lepénnyel várjuk a vendégeket, illetve két óbor kóstolására lesz lehetőség.
10:30 – Vesszőszentelés Darnai Ágoston Atyával
12:00 – Ebéd (3 fogás)
13:00 – Pincetúra, 4 hordós tétel kóstolásával

Hasznos információk látogatóknak

Helyszín: 7773 Villány, Batthyány u. 15. (Bock Pince)
Időpont: 2026. január 24.
Öltözet: Kényelmes, réteges és meleg ruházat, valamint vízálló lábbeli javasolt a dűlőtúra miatt.
Részvételi díj: 19900 Ft/fő – jegyvásárlás a Bock Hotel Ermitage*** oldalán.

Szállást keres?
Ha messzebbről érkezik, és egy teljes hétvégét töltene nálunk, nézzen körül a Xavin Hotel kiváló ajánlatai között! Kényelmes elhelyezés és közelség a fürdőhöz garantált a pihenéshez.

Nőnapi Bál 👱🏻‍♀️ Villány
2026-03-07 20:00 - 23:30 | Villány, Művelődési Ház, Baross Gábor u. 13., Villány, Baranya, 7773, Hungary
A nőnapi bál idén sem maradhat el! Most egy villányi eseményre invitáljuk Önöket, méghozzá a Művelődési Házba 2026.03.07-én, ahol a Royal Zenekar fogja a talpalávalót szolgáltatni 20:00-tól.
Készüljön fel egy olyan estére, ahol nem marad ülve senki! Villányba érkezik a térség egyik legkedveltebb partyzenekara, a formációt a profi élőzene, a közvetlen stílus és a fáradhatatlan energia jellemzi.
Műsorukon a 70-es, 80-as, 90-es évek legnagyobb retro slágerei szerepelnek, valamint napjaink rádiós kedvencei, kihagyhatatlan lakodalmas és mulatós dallamok.
Bővebb infók:
Ahmann Balázs – (+36 20) 5888 488

Villányi borvarázs ✨ BorAppetit!
2026-03-28 10:30 - 19:30 | Villány, Villány, Baranya, 7773, Hungary
Villányi borvarázs – érkezik a 2026-os BorAppetit! Villány rendszeresen különböző programlehetőségekkel vár minden borrajongót tavaszonként, elég csak az elmúlt években megrendezett Borpiknikre vagy a Pincejáró túrákra gondolnunk példaként.
Most egy helyi bortúra van kilátásban: 2026.03.28-án 10:30-tól célkeresztben az ízekkel, hangulatokkal, gasztronómiával, mintegy 5 állomáson, prémium borokkal habzótól a vörösig!
Villány kiemelkedő vendéglátóhelyei tehát mindenkit sok szeretettel várnak! Az egynapos ízutazás során 5 állomáson fedezhetik fel Villány sokszínű gasztronómiai kínálatát, gondosan hozzájuk párosított, egyedülálló borokkal. A vezetett gyalogos gasztrotúrán:

2 előétel
1 könnyű főétel
1 főétel
1 desszert

kóstolható, mindegyik a hozzá illő borokkal, melyeket a villányi termelők személyesen töltenek a poharakba!
Borvarázs Villányban – programfüzet, állomások
A nagy érdeklődésre való tekintettel a rendezvényen 2 turnus indul 2026-ban.

1. turnus – „BorAppetit 2026 – belépőjegy” szerepel a belépőjegyen
2. turnus – „BorAppetit 2026 – belépőjegy (2. turnus)” szerepel a belépőjegyen

Regisztráció

1. turnus – 10:30–11:00 között
2. turnus – 11:45–12:15 között
Helyszín: Sauska Pincészet

BorAppetit – állomások
1. állomás

1. turnus – 11:00–12:00
2. turnus – 12:15–13:15
Helyszín: SAUSKA 48 – Előétel
Tematika: pezsgők, habzó- és fehérborok
Bemutatkozó pincészetek:

Sauska
Jackfall Bormanufaktúra
Koch Csaba Villány
Csányi Pincészet

2. állomás

1. turnus – 12:15–13:15
2. turnus – 13:30–14:30
Helyszín: Grandior Borbistro – Előétel
Tematika: rozé- és siller variációk
Bemutatkozó pincészetek:

Blum Pince
Günzer Tamás Pincészete
Lelovits Tamás Pincészete
Vylyan Szőlőbirtok és Pincészet

3. állomás

1. turnus – 13:30–14:30
2. turnus – 14:45–16:00
Helyszín: Gere Attila Pincészete – Könnyű főétel
Tematika: könnyű vörösborok, Portugieser
Bemutatkozó pincészetek:

Gere Attila Pincészete
Ruppert Borház
Mokos Pincészet
Szemes Pincészet

4. állomás

1. turnus – 14:45–16:00
2. turnus – 16:15–17:45
Helyszín: Szende Pince – Főétel
Tematika: Cabernet Franc & Villányi Franc
Bemutatkozó pincészetek:

Szende Pince
Günzer Családi Birtok
Vinatus Pincészet
Stier Pincészet

5. állomás

1. turnus – 16:15–17:45
2. turnus – 18:00–19:30
Helyszín: Bock Óbor Étterem – Desszert
Tematika: ikonikus és muzeális villányi borok
Bemutatkozó pincészetek:

Bock Pince
Riczu Tamás Borászata
Polgár Pincészet
Gere Tamás & Zsolt Pincészete

Részvételi díj: 29.900 Ft / fő, amely tartalmazza:

a túrán való részvételt
1 db kóstolópoharat
5 fogást
5 helyszínen 20 pincészettől összesen 40 bor kóstolását az ételhez igazítva

Jegyvásárlás: https://villanyiborvidek.hu/programok/borappetit-2026/
További információk a borvarázsról

A vezetett gyalogos túra 50 fős csoportokban indul
Túra nehézsége: nagyon könnyű, kizárólag városon belül
Rossz idő esetén is megtartják a rendezvényt
Dresscode: smart casual
Az ételkínálat kialakításakor sajnos nem tudnak alkalmazkodni az egyéni ételintoleranciákhoz
Háziállat a rendezvényre nem hozható
Kapcsolat:

szervezes@villanyiborvidek.hu
marketing@villanyiborvidek.hu

Húsvét Palkonyán 2026 – Családi Piknik és Pincejárás 🐣 🌷
2026-04-04 00:00 - 23:59 | Palkonya, Fő u., Palkonya, Baranya, 7771, Magyarország
Családi Húsvét a villányi borvidék szívében 🍷
Az idei Húsvét ismét felejthetetlen élményeket kínál Palkonyán a családoknak, a borkedvelőknek és a gasztronómia rajongóinak. A Húsvéti Családi Piknik és Pincejárás idén április 4.-én várja a látogatókat a varázslatos hangulatú településen.
Ha igazán különleges programot keresel az ünepre, ahol a kikapcsolódás, a természet, a bor és a családi élmények találkoznak, Palkonya tökéletes választás.
Gasztronómiai élmények is várhatók idén Húsvétkor Palkonyán
🌸 Mit tartogat a Húsvéti Családi Piknik idén?
🍷 Pincejárás és borkóstolás húsvétkor is
Ezen a szombaton nyitott pincék várják a vendégeket a palkonyai pincesoron:

borkóstolók
ünnepi gasztronómiai ajánlatok
kézműves finomságok, és helyi termelők portékái egyaránt várják az oda látogatókat.

A programkínálatban részt vesz többek között a Mokos Pincészet is, amely külön húsvéti eseményekkel készül erre a napra.
🐰 Húsvéti Családi programok:
A tematikus gyerekprogramok kiemelt szerepet kapnak az eseményen:

NyusziTúra
ingyenes kézműves foglalkozások
játékos faluséta
és szabadtéri piknik is várható.

📅 Fontos információk:

Időpont: 2026.04.04.
Helyszín: Palkonya Gasztrofalu – főként a Pincesor és a helyi pincészetek
Részvétel: részben ingyenesek a programok, de lesznek jegyvásárláshoz kötött események is
Ajánlott: előzetes regisztráció bizonyos húsvéti programokra

Miért érdemes Húsvétkor Palkonyára látogatni?
✔️ családbarát programok✔️ tavaszi kirándulás a Villányi borvidéken✔️ borkóstolás és gasztronómiai élmények✔️ nyugodt kikapcsolódás a természetben
A Piknik komplett tavaszi élménycsomagot tartogat: bor, piknik, természet, család és ünnepi hangulat egy helyen.
További információkat a programról ITT talál.
Ha pedig szívesen töltené az egész hétvégét a környéken, tekintse meg szállosánk különleges ünnepi ajánlatait ITT.

Tavaszi Borpiknik Villányban 🍷 2026 🥗
2026-04-18 08:00 - 17:00 | Villány, rendezvénytér, Ady Endre fasor, Villány, Baranya, 7773, Magyarország
Tavaszi borpiknik – a fogalom, amiről sokaknak Magyarország egyik leghíresebb borvidéke, Villány neve ugorhat be.
Nem véletlenül, ugyanis a Villányi Borvidék szervezésében egy igazán egyedi programlehetőséget kapunk: 2026.04.18-án különböző állomásokon járhatjuk be a tájegység legszebb dűlőit, természetközelben kortyolhatjuk a legjobb rozékat, vöröseket is. Minőségi villányi borok és a játékokon való részvétel értékes nyereményekért, hasonlóan pl. a 2024-es vagy 2025-ös eseményhez!
A borpiknik részletei még nem ismertek – addig is szemezgessünk a tavalyi (2025. évi) programokból!
Regisztráció: Villány, Rendezvénytér 12:45-13:30 (Villány, Ady Endre fasor, a Csányi Pincészettel szemben)
Tavaszi Borpiknik választható útvonalai (helyek függvényében):

útvonal: Sauska – Blum Pince Villánykövesd – Vaj Bisztró és Vendégház
útvonal: Bock Jammertal Családi Kispince – Mokos Pincészet – Dráva Hotel Thermal Resort
útvonal: Gere Attila Pincészete – Vylyan Szőlőbirtok és Pincészet – Agancsos Panzió
állomás (after party) mind a három útvonalon: Günzer Tamás Pincészete (Grandior BorBistro)

Tavaszi borpiknik Villány – 2026.04.18.
Tavaszi Borpiknik Villány – 1. útvonal

1. állomás 13:45-15:15 – Sauska

Mini üdvözlő falatok: stifolderes minikifli, pogácsa
Borkóstoló:

Sauska Extra Dry
Sauska Furmint 2023
Sauska Rosé 2024
Sauska Cuvée 13

Rosé fröccs ivó váltófutó bajnokság a szőlősorok között – Pezsgő nyereménnyel

2. állomás 15:30-17:00 – Blum Pince Villánykövesd

Pincesétával egybekötött borkóstoló a több mint 200 éves pincerészben

Rosé Cuvée 2024
Cabernet Sauvignon 2020

Desszert: házi rétes + Ottonel Muskotály 2023

3. állomás 17:15-18:45 – Vaj Bisztró és Vendégház

Borkóstoló:

Riczu Irsai Olivér
Maczkó Rosé
Kapronczai Merlot

Kvíz a borvidékről
MENÜ: Cukkinis-gombás rizottó, bazsalikomos zöldfűszeres csirkemell, házi morzsában.

4. állomás 19:00-től – Günzer Tamás Pincészete (Grandior BorBistro)

Köszöntő fehér bor: 1 dl Mont Blanc, mini szendvics válogatás
AFTER PARTY: Saxodisc

Borpiknik – 2. útvonal

1. állomás 13:45-15:15 – Bock Jammertal Családi Kispince

Borkóstoló:

Fanni gyöngyözőbor
Rosé Cuvée
Óbor – Bock Cuvée 99’

Pincelátogatás
Padlizsánkrémes, csirkemelles mini szendvics
Mini kvíz

2. állomás 15:30-17:00 – Mokos Pincészet

Borkóstoló:

„I” Cuvée 2024
Villányi Rozé Cuvée 2024
RedY 2023
Pincelátogatás
Desszert: házi rétes + Erdei gyümölcsbor

Szórakoztató játékok

3. állomás 17:15-18:45 – Dráva Hotel Thermal Resort

A Vylyan Pincészet borainak a kóstolója:

Boszorkány
Kakas
Macska

A Harka legenda rövid zenés előadása
Harkányi gyógyvíz kóstoló
Kvíz a legendából
MENÜ: Pincepörkölt, kenyérrel és házi hordós savanyúság

4. állomás 19:00-től – Günzer Tamás Pincészete (Grandior BorBistro)

Köszöntő fehér bor: 1 dl Mont Blanc, mini szendvics válogatás
AFTER PARTY: Saxodisc

Tavaszi Borpiknik – 3. útvonal

1. állomás 13:45-15:15 – Gere Attila Pincészete

Borkóstoló:

Fehér Frici 2024
Merlot 2019
Villányi Franc Csillagvölgy 2021

Pincelátogatás
Mini szendvics válogatás (stifolderes, sonkás, sajtkrémes – húsmentes, vegán krémes)
Kvíz

2. állomás 15:30-17:00 – Vylyan Szőlőbirtok és Pincészet

Borkóstoló (0,5 dl):

Kszí 2024
HЁRKA Chardonnay 2023
Vörös Variáció 2021

Desszert: rétes
Meglepetés játék
Vylyan kvíz – nyereményekkel
Zene: DJ S – a főborász szüreti mixe

3. állomás 17:15-18:45 – Agancsos Panzió

Borkóstoló:

Agancsos Rozé
Agancsos Portugieser
Agancsos Falka

Hordó abroncs gurító verseny
MENÜ: Csülökpörkölt körettel, savanyúsággal

4. állomás 19:00-től – Günzer Tamás Pincészete (Grandior BorBistro)

Köszöntő fehér bor: 1 dl Mont Blanc, mini szendvics válogatás
AFTER PARTY: Saxodisc

A borpiknik és Harkány…
A Xavin Hotel **** Wellness & Restaurant ezen felül figyelmébe ajánlja Harkány városának büszkeségét, a méltán tradicionális Harkányi Gyógy- és Strandfürdőt, valamint szállodánk számos csomagajánlatát, mellyel kiegészítheti ezt a remek villányi kirándulást.
Ha Önnek a wellness a mindene és a finnszauna, gőzkabin, sókamra, tepidárium vagy jakuzzi szerepel a képzeletbeli listája első helyén, élhet kedvezményes „Pihentető Wellness Napok” csomagajánlatunk igénybe vételével is, vagy a tavaszi wellness csomagajánlatunk keretében belépőjegyét elővételben is megvásárolhatja a Harkányi Gyógyfürdőbe, mellyel elkerülheti a sorban állást a pénztáraknál. .
Amennyiben már a helyszínen megkezdené a villányi prémium borok kóstolását, úgy ajánljuk figyelmébe a „Bor, Mámor, Harkány” nevű csomagajánlatunkat, mely egy 3 tételből álló kóstolót is tartalmaz Oliva éttermünkben.
Arra is lehetősége van, hogy párját meglepve kiegészítse az egyébként is romantikus, Villányi-hegység hegyoldalára a Borút által szervezett tábortüzet, méghozzá egy limitált Swarovski kristályokból készült ékszer szettel (szobába bekészítve érkezéskor) és egy romantikus, gyertyafényes vacsorával szállodánk elegáns éttermében, esetleg egy kettesben eltöltött esti wellnessel a jakuzziban kedvesével… kérjen ajánlatot „Romantikus Wellness Napok Kettesben” csomagunkra!
Romantikus Wellness Napok Kettesben

Bárhogy is dönt, ne habozzon, foglaljon még most és vegye igénybe elővételben a villányi piknikre a jegyeket, mivel ezek csak korlátozott számban állnak rendelkezésre.
